Dan plant ons ook 'n paar berkebome naby die groentetuin. Die berkeboom is van gemiddelde grootte en groei tot tussen 15 en 25 meter. As jy nou een plant, sal hy jou vir baie lank genot verskaf want hulle word tot 50 jaar oud. Berkebome hou van grond wat effens aan die suurkant is en het heelwat water nodig. Die boom sit baie minerale terug in die grond en na 'n jaar of twee kan jy van die grond rondom die boom gebruik in ander areas van jou tuin waar bemesting nodig is. Sny die onderste takkies af om die pragtige wit stam ten toon te stel. Die afgesnyde blare is ideaal om as kompos in te werk in 'n saadkassie wat jy weer later kan gebruik om iets anders in te saai.
Boerbone dra net een keer 'n jaar en vandag oes ons heerlik. Hoewel jy net een oes kry, kan jy die plant self dan afknip en as groen bemesting in jou tuin gebruik. Dit laat goeie stifstof vry in die grond en jy kan dadelik iets anders in die bedding plant – dit hoef nie vir 'n paar weke te lê nie.